Ξημέρωνε το πρωινό, όλοι ήταν έτοιμοι για αυτό που θα ακολουθούσε. Στο συνέδριο που έγινε το προηγούμενο βράδυ, αποφασίσαμε πως ήταν καλύτερο να <<βγούμε>>, παρά να μείνουμε εγκλωβισμένοι και στο τέλος να πεθάνουμε από ασιτία. Έτσι μέσα στη νύχτα έγινε η απαραίτητη προετοιμασία για την θριαμβευτική έξοδό μας. Οι άντρες αρματωθήκαμε και τοποθετήσαμε εκρηκτικά γύρω από τα τείχη. Πρώτοι θα βγαίναμε εμείς και θα ακολουθούσαν τα γυναικόπαιδα. Όταν έφτασε η ώρα ανοίξαμε τις πύλες και ξεχυθήκαμε όλοι έξω μαχόμενοι με όλη μας τη δύναμη, όλη μας την καρδιά για την ελευθερία μας και τη ζωή μας. Ήταν μία από τις ηρωικότερες και σημαντικότερες στιγμές της ιστορίας του έθνους μας και είμαι περήφανος που ήμουν εκεί, πολέμησα με θάρρος και σθένος με τους συμπατριώτες μου και ήμουν από τους λίγους τυχερούς που επέζησαν.